Այս քաղաքներուն կամ կեդրոններուն մէջ գործող կուսակցական միաւորները տասէն մինչեւ 200 անդամներ ունին: Նաեւ ըսեմ, թէ ուրախ երեւոյթ է մեզի համար այն, որ իւրաքանչիւր կեդրոն, անկախ կուսակցական միաւորէն, ունի մեր ուղեկից միութիւններու՝ ՀՄԸՄ-ի, ՀՕՄ-ի եւ Համազգայինի, մասնաճիւղեր կամ միաւորներ, Հայ Դատի յանձնախումբ, ՀԵԴ-ի եւ Պատանեկան միաւորներ: Մեր կեդրոնները նաեւ սիրայօժար կերպով կը տրամադրուին հայրենակցական միութիւններու, որոնք ժողովատեղիի կամ սրահի կարիքը ունին: